62020CJ0517_INF
Απόφαση του Δικαστηρίου (ένατο τμήμα) της 16ης Μαρτίου 2023 – OL (Παράταση ιταλικών συμβάσεων παραχώρησης)
(Υπόθεση C-517/20) (
1
)
«Προδικαστική παραπομπή – Άρθρα 49 και 56 ΣΛΕΕ – Τυχερά παίγνια – Συμβάσεις παραχώρησης για τη δραστηριότητα αποδοχής στοιχημάτων – Παράταση των ήδη ανατεθεισών συμβάσεων παραχώρησης – Νομιμοποίηση των κέντρων διαβίβασης δεδομένων που ασκούν τη δραστηριότητα αυτή χωρίς σύμβαση παραχώρησης και χωρίς άδεια της αστυνομίας – Παράταση των δικαιωμάτων που απορρέουν από την εν λόγω νομιμοποίηση – Περιορισμένο χρονικό διάστημα»
Ελευθερία εγκαταστάσεως – Ελεύθερη παροχή υπηρεσιών – Περιορισμοί – Τυχερά παίγνια – Παράταση των ήδη ανατεθεισών συμβάσεων παραχώρησης – Παράταση των δικαιωμάτων που απορρέουν από τη νομιμοποίηση των κέντρων διαβίβασης δεδομένων που ασκούν τη δραστηριότητα αποδοχής στοιχημάτων χωρίς σύμβαση παραχώρησης και χωρίς άδεια της αστυνομίας – Δεν επιτρέπεται – Δικαιολόγηση – Συνέχεια του ελέγχου επί του τομέα προκειμένου να εξασφαλιστεί η προστασία των καταναλωτών – Αναλογικότητα – Επαλήθευση από το εθνικό δικαστήριο
(Άρθ. 49 – 56 ΣΛΕΕ)
(βλ. σκέψεις 42-4548, 49, 51-53, 56 και διατακτ.)
Διατακτικό
Τα άρθρα 49 και 56 ΣΛΕΕ έχουν την έννοια ότι αντιτίθενται στην παράταση των συμβάσεων παραχώρησης στον τομέα των τυχερών παιγνίων καθώς και των δικαιωμάτων που απορρέουν από τη νομιμοποίηση της κατάστασης των κέντρων διαβίβασης δεδομένων τα οποία ασκούσαν ήδη, σε συγκεκριμένη ημερομηνία, δραστηριότητες αποδοχής στοιχημάτων υπέρ αλλοδαπών πρακτορείων στοιχημάτων χωρίς να έχουν συνάψει σύμβαση παραχώρησης και χωρίς να έχουν άδεια της αστυνομίας, εφόσον μια τέτοια παράταση, η οποία μπορεί να δικαιολογηθεί ιδίως από επιτακτικούς λόγους γενικού συμφέροντος, όπως είναι ο σκοπός διασφάλισης της συνέχειας του ελέγχου επί των επιχειρήσεων του τομέα αυτού προκειμένου να εξασφαλιστεί η προστασία των καταναλωτών, δεν είναι κατάλληλη να διασφαλίσει την επίτευξη του εν λόγω σκοπού ή υπερβαίνει το αναγκαίο για την επίτευξή του μέτρο.
(
1
)	ΕΕ C 257 της 4.7.2022.